கீழராமநல்லூர் கிராம மக்கள் திரண்டு வந்து மனு கொடுத்தனர். அதில், கொள்ளிட ஆற்றின் குறுக்கே மேலராமநல்லூர் தென்புறம் தஞ்சை மாவட்டத்தை இணைக்கும் வகையில் ரூ.56 கோடியில் பாலம் அமைக்கப்படும் என தமிழக அரசால் அறிவிக்கப்பட்டு 3 மாதத்துக்கு மேலாகியும் இதுவரை எந்தவித பணிகளும் நடைபெறவில்லை. இது குறித்து மாவட்ட கலெக்டர் நடவடிக்கை எடுக்க வேண்டும். மேலராமநல்லூர், கீழராம நல்லூர் இணைப்பு சாலை இல்லாமல் பொதுமக்கள் மிகவும் சிரமப்பட்டு வருகின்றனர். எனவே அனைத்து தரப்பினரும் பயன்பெறும் வகையில் இணைப்பு சாலை அமைக்க நடவடிக்கை எடுக்க வேண்டும் என்று கூறியிருந்தனர்.